Qakaw king

-guciu

-remasudj a kilalaing takakudan a pacaqan

-qinati a hulic a sihu -潘孟安(pacun ta kinciu na pintung king)
-pintung kingsihu

-pintungking gikai pulingetjan nua  kadjunangan 2775.6003km²caucau
-pipenuljatan na caucau

-papu ngadan tjai sangasangas

-paljingan -alu puluq kudrav sa siva kuzulj sa pitju taiday sa unem puluq sa lima a caucau (809,765)(2021 a cavilj kata sepatj a qiljas)
-masansivalulj (8)

-drusaiday sa siva puluq sa ita a caucau/km² sinipakelang
-hana

-kasiw

-qayaqayam-九重葛

-yasi

-紅尾伯勞pukeljang a venecikan na takakudan a umaq a sihu10013tjuljivar ta guantaituking, takaw

akaw king (pinairangan：Pîn-tong-koān；nginaingayngan：Pinˇ dungˊ ian；minakadawan: Akauw；pinaywanan：Qakaw) avan angata ca king nua i taiwan. imaza i tjaljanavaljan a pasakaledep a navalj tua Taiwan, avan ca tjaljaladruqan pakata kinalangan nua kadjunangan a pasakaledep a king. a i viri nakidjekec tua takaw king, a i kacedas nakidjekec tua viri a kavulungan kata  Taitu king, rusezaman a kinaizuanan. au pakata sengsengan sinan pazangal ta nugiu kata kiciqavan, ljakua tucuanga cavilj, izuanan pazangal zemurung ta riuku. pakata racev izua niubang, azuki, dinaung a qecilu, na bibi a tamagu sa djaungi, hungren(紅仁) bibi a qecilu, pangudrai, manges, mizaw, tjipus,sebanyu(石斑魚), sakula quzang, makaljavek a qecengecengel a ciqaw, keke kata tama nigi.

 cinalivatan 
aza kadjunangan maitucu i akaw kata takaw hici, kasicuayan avan nu paiwan zuku kata pinpu makadaw zuku a kadjunangan niamadju. au aza paiwan zuku na imaza lemindjelj ta tjakuvukuvulj, makazayazaya kata timur ta qaca timitim nua minecengan (tjalja vulungan a pukindri). saka izua mapulju makadaw zuku, izuanan pairang kata haka mangetjez mamaza pitjaviljan maqati pagaugaw ta nemanga. au aicu sirasudjan i qinaljan masualap ka mata ripun a djiday. 

 i tua uranda djiday 
lja paka sadjelung a uranda ta mincaw(明朝) sihu, avansika patjavat a sema taiwan a patagilj tua siubay a sengesengan, sa leminling tua caucau sauing mataiwan a paljilji ta minatu marekadu. ka 1625 a cavilj, zemuga ta siawliucyu itua zuga nakadjunangan, sa siqivuan tu “mattysen”. ka 1633 a cavilj, patagilj kemin ta tjuamalji a caucau kata kacalisian kemasi tainan, takaw kata akaw kinipusaladj a ljitaladj i siawliucyu, lja ika padjalim a kemasengseng, sa aza uranda sinantuban za pairang kau muliven a kacalisian a pakalakuka. djemaljum ta 1636 a cavilj, lja na izua kedri a lami a munday. sa ika namapacun tu meljenguaq, avan zua patagilj sakucen a kacalisian a pasa patawiya (tucu i ingni yacyata hici)(印尼雅加達), kapitjaivililj anga aza i siawliucyu sipa quma ta pairang na uranda. ljaki ika nanguaq a qinuman na pairang, nasa kipuvarung a kitjaula pusaladj a qemuma a izuangata a kacalisian imaza, ljakua kavililjanga sausauing a kitjuvaday tua kacalisian. avan tauta, aza akaw a kadjunangan mavan a makadaw a kakaizuanan, masan ta maretimalji a qinaljan, au kisatja tua uranda.

 minzen djiday 
ka 1644 a cavilj, izuanga caucau i siawliucyu(小琉球) kemasi vudjan chunzu patjavat mamaza. pakata kinkiu a vecik, ka 1644 a cavilj, izua lja li(李) kemasi tjindjiang(晉江), ka 1688 a cavilj, izua lja cay(蔡) kemasi nanan(南安) kata lja wang(王) kemasi tjindjiang, ka 1671 a cavilj, izuanan lja lin(林) kemasi tjindjiang sezuljuzulju ljitaladj a qemuma i tucu liucyu guan.

ka ti kamakama 鄭成功 djemadjas pasanavalj a taiwan sa kanri imaza, aza kadjunangan pakata akaw qinaljan mavan a sedjelj a wannyan(萬年) king, saka pavalitan ta sipavecik pa ti wannyanzu(萬年州) sa kanrivi. tazua linlingen aza sivitay a sema vuljavuljau a kadjunangan a qemuma, au cineviqe imaza tu alu a qinaljan kata na kacalisian a qinaljan, izua likang guan, pintung hici, wandan guan, sinyuan guan, linbien(林邊) guan, mata cecen(車城) guan kata vuljavuljau aicu imaza tucu akaw king. ti kamakama 鄭成功 saljinga djemadjas tua akaw a kadjunangan, sa malivu kata kacalisian imaza, ljakua ika djemalim kavililjanga. 

 cinting a djiday 
ka citing a djiday, pavalitan qivu ta “vungsan guan”, matu tucu akaw a kadjunangan, lja izua qaca a kawpin(高屏) pana(tazua qivu ta siadansuy pana), ika naseljenguwaq a  djalan. au tja tjuruvu a caucau marekutj a vaik a makacedas a kadjunangan, saka izua mapulju a pairang imaza. ka 1697 a cavilj ti yuyunghe(郁永河) semamza, timadju vecik ta “aza sikataqaljan penuljat avan nu kacalisian i zulu, vungsan”. ljakua ka 1664 a cavilj ti 鄭經 uri kasengesengeng ta “屯田之制” aicu a kinsic, au matu ta cinting sihu (ti kamakama kangsi) kanri a vecekadan a cavilj, i pasakacedas a siadansuy pana (tazua izua kangdung kata kangsi aicu drusa li), tja tjuruvu a sikataqaljan kimaya sedjelj a haka zuku tiamadju kemasi kuangdungsen(廣東省) djainzu(嘉應州) (tucu i mizucy梅州市), au tjatjuruvu a caucau avan nu lja yang(楊), lja zang(張), lja zen(鄭) kata lja ku(古) aicu sepatj a marekasusu qemuma imaza. ka 1698 a cavilj, a na haka tjaisangas a mareka caucau kemasi dungkang pana, lilu(麟洛) pana kata wulu(武洛) pana kitjuvay tua matjatjelu a kadjunangan a qemuma, masan ta tucu a liuduy(六堆). ka 1721 a cavilj, tazua zuyikwi (朱一貴) marivu, aza haka zuku lemindjelj anga puluq sa tjelu a qaca zuang(大莊) kata unem puluq sa sepatj a kedri zuang(小莊).

tjaljazua mapazulju a pairang i akaw, lemindjelj ta “下淡水巡檢分署” imaza(tucu i pasakacedas a kawpin pana), matu gimeng i vungsan guan, ljakua ika paqulid a sincency.

mata 1721 a cavilj, ti 藍鼎元 kemasi zangzu, kata sivitai ti 藍廷珍 aza kaka nimadju, mangetjez i taiwan lja sipasemekez ta zuyikwi marivu, au lja 藍 kata tjuruvu a sivitay kidjaula imaza ika vaikanga cemikel, kicaing i alikang(tucu likang guan). katjasangas uri patagilj a qemuma, pakata pairang imaza, i pasaviri a pintung hici, sedjelj a patjavat a cucau kemasi zangzu, i pasanavalj a pintung hici, sedjelj a patjavat a caucau kemasi chunzu, au i pintung hici sedjelj a caucau kemasi chunzu kata zangzu. ka 1734 a cavilj, inia amin aza akaw a kadjunangan ljaqedi ta paiwan zuku a kakaizuanan, tjaliaw inalap na pairang a kadjunangan, sa matatevetevelj kata makadaw zuku a sikataqaljan i vungsan alu a qinaljan(鳳山八社). ka 1720 a cavilj izua “鳳山縣志” a vecik ta “kemasi pasanavalj a dansuy pana, ti pairang  matatevetevelj kata kacalisian, au paravac ti haka zuku”.

ka 1764 a cavilj, aza pitung hici masan tja mirazek a cydje(市街), mata 1836 a cavilj, aza sivitay kata sikataqaljan maciuciu lemindjelj ta aku a djeljep, izua kacedas, kaledep, navalj kata viri aicu sepatj a paljing. sa maqacuvung a seman umaq pakata pintung cydje. au mayanga, lja izua “屯番制” kata “守隘政策” aicu drusa a kinsic a zemurung. aza makadaw zuku patagilj patjavat pasa tjiusiu a tjeljekaz, sa tjaljiazua masan ta pitjuvaikvaik niamadju ta kinaizuanan.  

ka 1874 a cavilj, lja za i liucyu miyaku(宮古島) a caucau na maqaqeci ta kacalisian, sa aza ripun sihu siqivu ta sivitay a remaranga tua i taiwan, avan nu sinvaudijan a maqaqeci aicu a rikishi, ka cinting sihu kemeljang tu sanpazangaleng a zeman ta pakaljavek a sengsengan, linlingen aza tjavavaw a kamakama ti沈葆楨mavuljavuljau a lemindjelj ta kisazeman ta makaljavek, tjaivililj a cavilj, lemindjelj ta tjalja navaljan a vuljavuljau guan, au sini varung ta vuljavuljau i pasanavalj a suaymang(率芒) pana, tazua djiday piniliqe a akaw matja drusa a kadjunangan, i pasaviri a suaymang pana avan nu vungsan guan, i pasanavalj a suaymang pana avan nu hencun(恆春) guan, au qivu ta taiwanvu(台灣府)(ka lemindjelj ta taiwansen anga imaza pavalitan qivu ta tainanvu). 

au aza vuljavuljau kadjunangan nua i pasanavalj a akaw, ka 1875 a cavilj kemasi vungsan a kitjuwaya a kanri au lemindjelj ta guan.

 ripun a djiday 
tucu pintung hici avan nu tjalja qacavan a hici i akaw, sicuayan a ngadan “阿猴”(zaing: akaw), au katjaisangas a ripun a djiday pavalitan ta “阿緱(zaing:aku)”, kasicuayan na pinpu zuku angata kakaizuanan. lja aicu a kadjunangan imaza i pasakacedas a banpin(半屏) gadu a takaw. avansika ripun a djiday, aza ripun pavalitan “阿緱(zaing:aku)” tua “pintung” aya ngadan.

ka ripun sihu djemadjas taiwan, aza tainanvu(台南府) pavalitan ta tainan king, au izua sicuayan a vuljavuljau kata vungsan aicu a drusa king sipavecik patainanvu sa kanrivi, sa masan ta cyting(支廳) sipavecik patainan king sa kanrivi. ka 1896 a cavilj, aicu  drusa cyting piqen sa kisuvek masan ta vungsan guan, sa sualapen cyting, lemindjelj kakudan a gimeng. imaza i alikang(阿里港)(kata takaw minung), akaw, wandan, neypu, dungpu, vangliaw, vuljavuljau. ka 1898 a cavilj, sa sualapen vungsan guan, au aicu a kakudan a gimeng qepuing ta sepatj a kakudan a gimeng i akaw(kata takaw minung), tjiusiu, dungkang kata vuljavuljau, sipavecik patainan king sa kanrivi. ka 1900 a cavilj, tucu takaw minung kemasi akaw a kakudan a gimeng pavalitan sipavecik pa vansuljaw(蕃薯寮) a kakudan a gimeng. sualapen cawzu a kakudan a gimeng, saka amin akaw kata dungkang a kakudan a gimeng. ka 1901 a cavilj gugac, vuljavuljau a kakudan a gimeng piqen sa kisuvek masan vuljavuljau ting(廳), au lemindjelj vuljavuljau, vangsan(枋山) kata wensay(蚊蟀) aicu tjelu a cucansu(出張所). au mamaw a cavilj ziuicigac, aza akaw kata dungkang aicu drusa kakudan a gimeng qepuing masan ta akaw ting. sa lemindjelj alikang, neypu, wandan, dungkang, cawzuzuang kata vangliaw cyting. au sualapen neypu kata wandan cyting. mayanga aza tjelu a cucansu i vuljavuljau ting pavalitan ta cyting (vuljavuljau cucansu sipavecik pavuljavuljau ting sa kanrivi, inika lemindjelj ta cyting). ka 1903 a cavilj, akawting pavalitan ta akuting. ka 1909 a cavilj, aicu akuting qepuing kata vuljavuljau ting, vansuljaw ting, au izua tapuluq cyting.

ka 1920 a cavilj, akuting kata tainanting a akungdin(阿公店), vungsan, takaw, nanzeken(楠仔坑) aicu sepatj a cyting qepuing masan ta takawzu(高雄州), lemindjelj akaw, tjiusiu, dungkang kata vuljavuljau aicu sepatj a djin(郡) i tucu akaw a kadjunangan(katjaisangas kata takaw ljukuy, tawyuan, mawlin, katjaivililj pakilingdjelem tua cysandjin), ka 1933 a cavilj, ini amin aicu sepatj a djin, aza pintungdje(屏東街) sipavecik pa pintung djin sa kanrivi, saka pavalitan ta pintung hici.     

 minku sihu a djiday 
ka 1945 a cavilj, tjuka minku sihu djemadjas i taihuku. aza sepatj djin(郡) pavalitan ta cy(區) sedjelj a i takaw king. au aza pintung hici pavalitan ta sensiasi(省轄市), ka 1946 a cavilj, aza wandan(萬丹), cangsin(長興) kata djukuai(九塊) guan sipavecik papintung hici sa kanrivi. ka 1949 a cavilj sangac, aza takaw na kacalisian a guan piqen sa kisuvek, lemindjelj ta kawvung(高峰) kata siungvung(雄峰), sa pa aicu drusa guan sa kanrivi. ka 1950 a cavilj, aza tjaisangas ta tjelu guan i pintung hici, tjelu guan i takaw pintungcy, ita cen kata unem guan i cawzucy(潮州區), ita cen kata sepatj guan i dungkangcy, ita cen kata drusa guan i vuljavuljau, izuanan aza vuday, makazayazaya kata timur i siungvungcy, lima guan i kawvungcy, qepuing au lemindjelj ta pintungking (akaw king), sa sualapen siansiaci(縣轄區), saka izua tjelu puluq a guan. ka 1951 a cavilj, tjaisangas pintung hici sedjelj a sen sa kanri au ljateku ta sedjelj a akaw king sa kanri, masan ta pintung king siansiasi(縣轄市), au aza linbien guan piliqen sa lemindjelj tua zuma a nanzu(南州) guan. ka 1955 a cavilj, cangze(長治) guan piliqen sa lemindjelj tua zuma a linlu(麟洛) guan.

 kadjunangan 
izua tu 2775.6003km² a pulingetjan nua kadjunangan. aza i tjaljakacedas mavan a gadugadu i wutay(霧台) guan, aza a i tjaikaledep mavan a liucyuyi(琉球嶼) a kaledep, au a i tjainavalj mavan anga i vuljavuljau cisinyen(七星岩) a navalj, a i viri avan zua i kawsu guan djuljaw(舊寮) a viri. a i kacedas mavan anga a ljaviljaving a gadugaduan i vecekadan tua taiwan kata valangaw, a i tjaikacedas mavan a taipingyan (ljavek a viliping), a i tjaikaledep mavan a taiwan ljavek(ljavek a navalj), aicu drusa a ljavek sinan tineveljan a kadjunangan pakata eluanbi(鵝鑾鼻) a navalj, a i tjainavalj mavan a base(巴士) ljavek, i viri nakidjekec tua kawpin(高屏) pana a tjayquvulj kata takaw.

aza pasakaledep a kadjunangan i akaw mavan a kazatjan aza akaw lizulizuk aya, mirazek ta nugiu kata ciqaw a sengsengan, aza caucau qepuing ta imaza. aza pasakacedas a lizuk a kadjunangan avan nu tjaqacavan a gadugadu kata gadu, sedjelj navalj a gadugaduan i vecekadan tua taiwan. au aza viri a kavulungan paselaw a ljavavavan nua gadu kimaya itua tjelu kuzulj a maru tadjekuacan, mavan a navalj a gadugaduan i vecekadan tua taiwan. au avan za tjaljavavavan a kadjunangan i king. nasepaiwan zuku a kagaduan tauta. tjaljiazua ljateku pasanavalj, au mata i vuljavuljau a kadjunangan.

 kalevelevan 
aza penuljat a kadjunangan imaza i pasanavalj a peihuikuisiyen. ini amin a gadugadu, aza kadjunangan tjara sedjelj ta a kalevelevan semezan tu kemaledeledev. ika qaca maretimaljimalji a sezaman. kemasi sangac mata ziuicigac mavan a semezam, kemasi ziunigac mata tjaivililj a cavilj a sangac mavan a semeljec. 

matjeveng kata liaw a qudjalj i kaljazalangzangan, sumalji aza i ljaqedi ta kulaljuc guan a sivalian, izua tjaliavan a qudjalj i kaljazalangzangan i taiwan, masanmusalj avan ca i pasakaledep a vuljavuljau a kadjunangan. 30-33℃ a tjaljaqacavan a sezaman, 24-26℃ a tjaljakedrian a sezaman, tjametad i kaljavuceleljan, 24-27℃ a tjaljaqacavan a sezaman, 16-19℃ a tjaljakedrian a sezaman. ika makuda aravac a kinaizuanan, ljateku tjaliaw tu 3-4℃ a ljemita qadaw papamaw a sezaman, nu maqadaw masa ljavavaw 28-30℃ a sezaman.

aza vuljavuljau a kadjunangan lja izua ljavek a vali pasamaza, ini qaca ta sezaman nu i kaljazalangzangan maqadaw, au ini teku ta sezaman nu i kaljavuceleljan aicu pinakisumalji “sepatj a sikapavalitan matu kaljevuvuan” a kalevelevan. nu i kaljazalangzangan maqadaw tu tjateku 2-3℃ pakata akaw zuma a kadjunangan. nu i kaljavuceleljan salilim tjavavaw ta 2-3℃ pakata akaw zuma a kadjunangan. nu izua tjaljaljeqel a kalevelevan pasanavalj, izua tjavavavan tu 5℃ a sezaman kata pasaviri a vangljaw.
vangljaw(枋寮) gukusiu pakata kalevelevan penapamapamaw a ziriuqiljasicigacnigacsangacsigacgugaclukugacsicigachacigackugacziugacziuicigacziunigacitacavilja tjaljaqacavan a sezaman ℃(℉)25.3

(77.5)26.1

(79)28.2

(82.8)30.4

(86.7)32.1

(89.8)32.9

(91.2)33.5

(92.3)33.2

(91.8)32.7

(90.9)31.3

(88.3)29.2

(84.6)26.4

(79.5)30.11

(86.2)a ljemita qadaw papamaw a sezaman ℃(℉)19.7

(67.5)20.7

(69.3)23.0

(73.4)25.9

(78.6)28.1

(82.6)29.0

(84.2)29.6

(85.3)29.3

(84.7)28.8

(83.8)27.2

(81)24.4

(75.9)21.0

(69.8)25.56

(78.01)a tjaljakedrian a sezaman ℃(℉)15.0

(59)16.0

(60.8)18.5

(65.3)21.9

(71.4)24.5

(76.1)25.8

(78.4)26.3

(79.3)26.0

(78.8)25.4

(77.7)23.7

(74.7)20.4

(68.7)16.6

(61.9)21.68

(71.01)aicu ziriu pavavaw kemasi cungyancisiyangcy

zukuan
ka 1926 a cavilj aza ziriu pakata semupu ta caucau a penuljat, izua 148,500 a caucau nasevudjan, 63,700 a caucau nasekuangdung. (ka cinting a djiday kata min a djiday pakata kinapangaljan a paljavak izua vudjansen kata kuangdungsen). imaza tjatjuruvuan a pairang, sedjelj a pairang, saka izua tauta 23% a ngaingai zuku, au kimaya izua 8.4% pakata ciyukuk zuku. aza pairang izua kemasi chunzu(泉州), zangzu(漳州), izuanan ta nasetaiwan a tjiusiu caucau. izua hulawke(福佬客) i vuljavuljau a kadjunangan kata gawsu(高樹) guan. aza caucau kemasi kuangdung patjemaza, sedjelj a caucau i djainzu(嘉應), izua tu 90% pakata penuljat a haka zuku imaza. au izua caucau kemasi huyzu(惠州) kata tjiusiu patje i tawyuan(桃園), sinzu(新竹) kata miawli(苗栗). 

aza kacalisian kimaya izua 7.4% pakata penuljat a caucau i akaw, sedjelj paiwan zuku kata drekai zuku. mata 2020 a cavilj pitju qiljas, paiwan zuku kimaya izua 6.03% au drekai zuku kimaya izua 0.75%, avan angata tjatjuruvuan masansitjelulj a kacalisian pakata king i taiwan. tja kedri ta i valangaw katua kalingu. au pakata pinpu zuku imaza, sedjelj a makadaw zuku, mata 2017 a cavilj kugac 25 a qadaw, kipavecik ta 1803 a caucau, au izua 205 mareka caucau avan ta zuma pinpu zuku, kimaya izua 0.24% pakata penuljat a caucau nua king. masa tjuruvuan ta kudraw a caucau pakata makadaw zuku.   
kacalisian: aicu a kacalisian na sepaljavak tua i Vutai, Santi, Macia, Kulaluc, Laiyi, Seze, Mutan katua Cunze gu a qinaljan nua Vuculj, Ravalj katua Rekai.
Hanzuku i Taiwan

 kai 
pakata kiniljvaran a kai i akaw, aza kai a pinaiwanan paqaqarut i timur, makazayazaya, neypu(內埔), kulaljuc, rai, kasugagu, sisigu, sinvaudjan kata vangecul, au aza kai a rinekaian paqaqarut i vuday, aza nginaingayngan paqaqarut i kawsu(高樹), cangze(長治), linlu(麟洛), zutien(竹田), wanluan(萬巒), sinpi(新埤) kata tjadung(佳冬). au aza pinairangan sinan pazangal i zuma a qinaljan kata pintung hici.  

 caucau 
caviljcaucau +:metjeruvu
-:mavekelj

(%)1960unem puluq sa sepatj a kudrav sa lima kuzulj sa sepatj a caucau (645,400 a caucau)—    1966pitju puluq sa unem a kudrav sa itaiday sa ita a caucau (760,101 a caucau)+17.8%1970alu puluq sa drusa a kudrav sa alu kuzulj sa pitju taiday sa unem puluq sa ita a caucau (828,761 a caucau)+9.0%1975alu puluq sa lima a kudrav sa pitju kuzulj sa alu puluq sa siva a caucau  (857,089 a caucau)+3.4%1980alu puluq sa alu a kudrav sa alu kuzulj sa drusaiday sa pitju puluq a caucau (888,270 a caucau)+3.6%1985siva puluq a kudrav sa ita kuzulj sa alu puluq sa ita a caucau (901,981 a caucau)+1.5%1990alu puluq sa siva a kudrav sa tjelu a kuzulj sa drusaiday sa alu puluq sa drusa a caucau (893,282 a caucau)−1.0%1995siva puluq sa ita a kudrav sa ita kuzulj sa alu taiday sa sepatj puluq sa tjelu a caucau (911,843 a caucau)+2.1%2000siva puluq a kudrav sa pitju kuzulj sa lima taiday sa siva puluq a caucau (907,590 a caucau)−0.5%2005alu puluq sa siva a kudrav sa tjelu kuzulj sa lima taiday sa sepatj puluq sa sepatj a caucau (893,544 a caucau)−1.5%2010alu puluq sa pitju a kudrav sa tjelu kuzulj sa lima taiday sa siva a caucau (873,509 a caucau)−2.2%2015alu puluq sa sepatj a kudrav sa ita kuzulj sa drusaiday sa lima puluq sa tjelu a caucau (841,253 a caucau)−3.7%2020alu puluq sa ita a kudrav sa drusa kuzulj sa unem taiday sa lima puluq sa alu a caucau (812,658 a caucau)−3.4%

 sinkiw 

 sengsengan 

paljavakan
matja 21a gu kata 3 a zen i Qakaw king tucu. 

zen (Taiwan) (3)：Cauzu zen、Tungkang zen、Langkiaw zen
na pairang a gu (21) ：Uantan gu、Kantin gu、Singyan gu、Linpian gu、Nanzue gu、Lieciu gu、Hangliaw gu、Hangsan gu、Cecen gu、Manzue gu、Kausu gu、Tjieru gu、Yinpu gu、Likang gu、Neipu gu、Zutian gu、Cangze gu、Linlue gu、Uanruan gu、Sinpi gu、Ciatung gu

na kacalisian a gu(8)：Vudai gu、Macia gu、Taiwu gu、Laiyi gu、Cunzi gu、Sizi gu、Mutan gu、Santi gu

palisian
Masalut

Maljeveq

 sinupuan 
daigakuna sihu akaw daigaku na sihu akaw keci daigaku kuzing daren(大仁) keci daigakukuzing meyhe(美和) keci daigakucehuy(慈惠) pakata biuing kata kusi a sengsengan a gaku kaucung a gakuakaw kaucung a gakuna vavayan kaucung a gaku i akawpinbey(屏北) kaucung a gakutjiusiu kaucung a gakuna sihu akaw tatuluan ta pakata kuba a sengsengan a gakuna sihu dungkang(東港) tatuluan ta pakata ljevek kata paciqaw a sengsengan a gakuna sihu vuljavuljau tatuluan ta pakata kuba kata pavelid a sengsengan a gakuna sihu neypu(內埔) tatuluan ta pakata nugiu kata kuba a sengsengan a gakuna sihu tjadung(佳冬) tatuluan ta pakata nugiu a sengsengan a gakudungkang(東港) kaucung a gakulaiyi(來義) kaucung a gakudatung(大同) kaucung a gaku  vangljaw kaucung a gaku

 kakipucemelan 
衛生福利部屏東醫院 kakipucemelan a akaw nua wyvupu

國軍高雄總醫院屏東分院 kakipucemelan a akaw nua takaw a sivitai a kuga 

高雄榮民總醫院屏東分院 kakipucemelan a akaw nua takaw rungmin biuing 

 undu 

 nasidjaravacan 
kisiya a djalantaiwan kisiya kanricy  a kisiya a djalan a cemalivat tua taiwan i akawa kisiya a djalan a cemalivat tua taiwan i pasa navaljdisiaba i vangljawdisiaba i akaw

kunglutjaljavavavan na djalan23px masansitjelulj a tjaljavavavan na djalan23px masansimuluq a tjaljavavavan na djalandjaljavan a sengkunglu 23px masansika alumuluq sa alu a sengkunglu

sengkunglu23px sangasangasan a djalanan i taiwan23px masansitjelulj a djalan i taiwan 23px masansivalj a djalan i taiwan23px masansivalj a wu (戊) a djalanan i taiwan23px masansimuluq sa pitju a djalanan i taiwan23px masansika drusamuluq sa drusa a djalanan i taiwan23px masansika drusamuluq sa sepatj a djalanan i taiwan23px masansika drusapuluq sa unem a djalanan i taiwan23px masansika drusapuluq sa pitju a djalanan i taiwan

naking a vinaciqan ta djalan23px itaiday alu puluq sa lima a vinaciqan 23px itaiday alu puluq sa pitju a vinaciqan 23px itaiday alu puluq sa siva a vinaciqan 23px itaiday sivapuluq sa siva a vinaciqan 23px drusaiday a vinaciqan drusaiday a vinaciqan23px itaiday alu puluq sa ita a vinaciqan nua hici 23px itaiday alu puluq sa alu a vinaciqan nua hici 

basubasu a ku kangbasu a dunglianbasu a akaw

hikugiuvuljavuljau hikugiu

rupungad a caucau
lipuing
Uliw Qaljupayare

Cia-Cuan Su

Yi-Yin Ciu

Sue-Yi Chen

bunka
Umas Zengerur

Djanaw Zengerur

Ta Chen

Masegseg Gadu

cungtung
Tjuku Tsai

 kakivangvangan 

 racev 
琉璃珠qata陶壺djilung金鑽鳳梨panguralj蓬萊米penglay paday台灣藜djulis愛文芒果manges牛蒡niubang苦瓜kawkuy小黃瓜檸檬ningbung香蕉veljevelj蓮霧tjipus蜜棗mizaw木瓜mukuy/muka火龍果qudjidjilj a vinangalj文心蘭白玫瑰vuteqiteqi a bara vuciyar紅豆azuki洋蔥tama nigi椰子yasi]萬巒豬腳wanluan kulakula a riri 黑鮪魚makaljavek a qecengecengel a ciqaw 櫻花蝦sakula quzang石斑魚sebanyu可可keke麻油mayu

 mareqali i gaikuku 
sazazatjkugasenhunhicizikang125pxAmirikaHawaiiMaui (Hawaii)1983.12.12ColoradoJefferson1989.11.01TexasFort Bend2015.04.23225pxVanuatuSanma 1995.04.133Marshalmili huandjiaw(米利環礁)2019.07.18